Мога ли да откажа еднодневна командировка в друг град, след като в трудовия договор нямам клауза касаеща командировки. Нито съм подписвал някакво допълнително споразумение относно командироване.




командировка
============

 

Командировките се извършват въз основа на предварително издадена писмена заповед. При особени обстоятелства, когато се налага незабавно заминаване, командироването може да се извърши и по устно нареждане на командироващия, който в 3-дневен срок е длъжен да издаде писмена заповед.


В заповедта за командироване се посочват, командировъчните дневни, пътни, и квартирни пари, на които командированият има право.


Съгласно чл. 121, ал. 1 от Кодекса на труда, когато нуждите на предприятието налагат, работодателят може да командирова работника или служителя за изпълнение на трудовите задължения извън мястото на постоянната му работа, но за не повече от 30 календарни дни без прекъсване.Командироване за срок, по-дълъг от 30 календарни дни, се извършва с писмено съгласие на работника или служителя.


Съгласно чл. 187 от Кодекса на труда, нарушения на трудовата дисциплина са неизпълнение на възложената работа, неизпълнение на законните нареждания на работодателя, неизпълнение на други трудови задължения, предвидени в закони и други нормативни актове, в правилника за вътрешния трудов ред, в колективния трудов договор или определени при възникването на трудовото правоотношение.


Поздрави,  

адв. Николина Митова


